标题：颅囟经
颅囟经
概述儿科著作。书名取小儿初生时颅囟未合之义。又名《师巫颅囟经》。二卷（一作三卷）。托名周穆王时“师巫”所传（一作东汉·卫汛撰）。明代以后原书已佚，今之所存乃辑自《永乐大典》的《四库全书》本已非全帙。上卷论述小儿脉法、病证、治疗以及小儿疾病的特殊诊断和鉴别方法，并对小儿惊、痫、癫、疳、痢、火丹等证详加论述；下卷载火丹(丹毒)15候，治疗多以秘方，计16证19方。书中祝由法等保留了早期医书的内容。全书文字简略，是现存较早的儿科专书。现有《当归草堂医学丛书》本。　　《颅囟经》系儿科著作，不着撰人名氏，世亦别无传本，独《永乐大典》内载有其书。考历代史志，自《唐·艺文志》以上皆无此名，至《宋·艺文志》始有师巫《颅囟经》二卷。今检此书，前有序文一篇，称王母金文，黄帝得之，秘藏金匮，名曰《内经》，百姓莫可见之。后穆王贤士师巫于崆峒山得而释之云云。其所谓师巫，与《宋志》相合，当即此本。疑是唐末宋初人所为，以王冰《素问注》第七卷内有师氏藏之一语，遂托名师巫以自神其说耳。其名颅卤者，案首骨曰颅，脑盖曰囟，殆因小儿初生，颅囟未合，证治各别，故取以名其书。首论脉候至数之法，小儿与大人不同。次论受病之本与治疗之术，皆极中肯綮，要言不烦。次论火丹证治分别十五名目。皆他书所未尝见。其论杂证，亦多秘方，非后世俗医所可及。盖必别有师承，故能精晰如此。《宋史·方技传》载，钱乙始以《颅囟经》著名，召至京师，视长公主女疾，授翰林医学。钱乙幼科冠绝一代，而其源实出于此书，亦可知其术之精矣。谨据《永乐大典》所载，裒而辑之，依《宋志》旧目厘为二卷，俾不至无传于后焉　　现存版本主要有《四库全书》辑本2卷，1959年人民卫生出版社出版影印本。序言夫颅囟者，谓天地阴阳化感颅囟，故受名也。尝览《黄帝内传》，王母金文，始演四序二仪阴阳之术，三才一元之道，采御灵机，黄帝得之升天，秘藏金匮，名曰《内经》，百姓莫可见之，后穆王贤士师巫，于崆峒山得而释之。叙天地大德，阴阳化功，父母交和，中成胎质。爰自精凝血室，儿感阳兴，血入精宫，女随阴住，故以清气降而阳谷生，浊气升而阴井盛也。甚者二仪互换，五气相参，目睹元机，非贤莫达。谓真阴错杂，使精血聚而成殃，阳发异端，感荣卫合而有疾，遂使婴儿才养，惊候多生，庸愚不测始末，乱施攻疗，便致枉损婴儿。吁哉，吁哉，遂究古言，寻察端由，叙成疾目，曰《颅囟经》焉。真凭辨证，乃定死生，后学之流，审根据济疾。天和太清，降乘赤海，真一元气乘之，则母情先摇，荡漾炽然，是阳盛发阴，当妊男也。六脉诸经，皆举其阳证，所谓妊衰不胜脏气，则触忤而便伤；妊胜而气劣，则母疾三五月而发，皆随五脏。心脏干，而口苦舌干；肺脏竭，而多涕发寒；肝脏邪，而嗜酸多睡；脾脏发，而呕逆恶食；肾脏困，而软弱无力。脏妊气平则和而无苦，胎若劣而强得脏养，至生亦乃多疾。二仪纯阴之证，升杂真一者，谓阴发阳，则父精薄，妊当成女也。六脉诸经皆发阴证，若血盛气衰，则肥而劣气，若气盛血衰，则瘦而壮气，余脏妊之气，皆同男说。孩子处母腹之内时，受化和之正气，分阴阳之纪纲，天地降灵，十月而化，万物以生成，随其时变，大理清纯，化成祥瑞之基，全真道一，故生成焉。一月为胚，精血凝也，二月为胎，形兆分也，三月阳神为三魂，动以生也，四月阴灵为七魄，静镇形也，五月五行分脏，安神也，六月六律定腑，滋灵也，七月精开窍通，光明也，八月元神俱降，真灵也，九月宫室罗布，以生人也，十月气足，万物成也。太乙元真在头曰泥丸，总众神也，得诸百灵，以御邪气，陶甄万物，以静为源，是知慎子调护，即以守恬和，可以保长生耳。故小儿瘦 ，盖他人之过也。
颅囟经摘要
脉法凡孩子三岁以下，呼为纯阳，元气未散，若有脉候，即须于一寸取之，不得同大人分寸。其脉候未来，呼之脉来三至，吸之脉来三至，呼吸定息一至，此为无患矣。所言定息，呼气未出，吸气未入，定息之中又至，此是和平也。若以大人脉五至取之，即差矣。如此七至以上，即为有气，或脉浮如弓之张弦，此为有风，并可根据后方合药治之。或七至以下，此为冷候，亦宜根据后方合药疗之。或诊候取平，或忽而不见，沉浮不定，伏益根平者，此为神鬼之病，且合求祟，续宜使药或桃柳枝汤浴，煎饮子为使，一两颗桃心。孩子脉呼吸十五至以上，三至以下，皆死矣。卷上病证初生小儿，鹅口撮噤，并是出胎，客风着颅脐致有此，可以小艾灸三壮及烙之愈。初生小儿，至夜啼者，是有瘀血腹痛，夜乘阴而痛则啼。初生小儿，一月内乳利如胶，是母寒气伤胃所致也。初生小儿，一月内乳利如血，是母胸有滞热所作也。初生小儿，一月内两眼赤者，是在胎之时，母吃炙热面，壅滞气入胎中，熏儿脑所致也。小儿温热，皆因从气热而搏胃气使然，下之气平即愈。气虚则生惊而变痫。小儿惊痫，一从虚邪客气相搏而生其候，当用补养安和即愈。加以性冷及太过即死。小儿哕逆吐，皆胃气虚，逆气客于脏气而作，当和胃养气。如至下冷极，即小儿霍乱吐逆，皆胃气与阴阳气上下交争而作，当用安和补药，调养即愈。小儿客忤、无辜，皆因客入所触，及暴露星月，小儿嫩弱，所以此候多恶。
小儿一眼青揉痒是肝疳。二 齿焦是骨疳。三 肉色鼻中干是肺疳。四 皮干肉裂是筋疳。五 发焦黄是血疳。六 舌上生疮是心疳。七 爱吃泥土是脾疳。孩子肌骨肥实，皮肤白，无故烦渴，此自小奶猛冲损肺，但根据后方内用甘草人参合饮子。若气急甚，胸胀起，鼻连眼下睑青色，呻吟之声者，此必死之兆，不得与药。孩子痢如疳靛者，难效。痢如鹅鸭血者，脾已烂损，不宜与药。孩子凡有诸色疾苦，但睑下垂牵，必定死矣。孩子疟皆难效，或发无时，即口噤切牙作声，此必死矣。呼为历瘠疳疟，亦名为锁肠疳。孩子无故摇头，此为脑顶风。孩子渴吃乳食，夜啼作声，此即是腹肚痛。孩子吃乳皆出，此是脾冷。孩子无故肚大项细，四肢消瘦，筋脉骨节弛缓，是小来少乳，嚼食与吃，早成骨热疳劳，先宜与保童丸吃，续与柴胡鳖甲饮子。（保童丸方见一切疳门中，柴胡饮子方见行迟门中。）孩子头面胸膊肌浓，臂胫细瘦，行走迟者，是小时抱损。孩子鼻流清涕，或鼻下赤痒，此是脑中鼻中疳极，宜用后方，青黛散吹鼻，兼敷下赤烂处。（方见疳疾吹鼻门中。）已前并诊候孩子疾状，孩子气脉未调，脏腑脆薄，腠理开疏，看脉以时，根据方用药。
孩子或夏中热时，因乳母沐浴多使冷水，奶得冷气，血脉皆伏，见孩子气未定便与奶，使孩子胃毒，及赤白两般恶痢，此乃是奶母之过。凡浴后可令定息良久，候气定揉与之，即全无患。师巫烧钱，乳母须预祝之，勿令着水喷儿，皆令惊热入心，转成患害，切宜慎之。凡孩子自生，但任阴阳推移。即每六十日一度变蒸，此骨节长来四肢发热，或不下食乳，遇如此之时，上唇有珠之如粟粒大，此呼为变蒸珠子，以后方退热饮子疗之，不宜别与方药。《幼幼新书》注云∶《颅囟经》以六十日为一变，巢氏《病源》以三十二日为一变，说有不同，故兼存之。卷上
四库提要记载
《颅囟经》·二卷（永乐大典本）
不著撰人名氏，世亦别无传本，独《永乐大典》内载有其书。考历代史志，自《唐·艺文志》以上皆无此名，至《宋·艺文志》始有师巫《颅囟经》二卷。今检此书，前有序文一篇，称王母金文，黄帝得之升天，秘藏金匮，名曰《内经》，百姓莫可见之。后穆王贤士师巫於崆峒山得而释之云云。其所谓师巫，与《宋志》相合，当即此本。疑是唐末宋初人所为，以王冰《素问注》第七卷内有师氏轼雪诗有冻合玉楼寒起粟，光摇银海眩生花句。《瀛奎律髓》引王安石之说，谓道书以肩为玉楼，目为银海。银海为目，仅见於此。然迄今无人能举安石所引出何道书者，则安石以前绝无此说，其为宋以后书明矣。前有齐一经序，称管河北道时得於同僚李氏，亦不著时代年月，莫知何许人也。其辨析诸证，颇为明晰。其法补泻兼施，寒温互用，亦无偏主一格之弊。方技之家，率多依托。但求其术之藏之一语，遂托名师巫以自神其说耳。其名颅卤者，案首骨曰颅，脑盖曰囟，殆因小儿初生，颅囟未合，证治各别，故取以名其书。首论脉候至数之法，小儿与大人不同。次论受病之本与治疗之术，皆极中肯綮，要言不烦。次论火丹证治分别十五名目。皆他书所未尝见。其论杂证，亦多秘方，非后世俗医所可及。盖必别有师承，故能精晰如此。《宋史·方技传》载，钱乙始以《颅囟经》著名，召至京师，视长公主女疾，授翰林医学。钱乙幼科冠绝一代，而其源实出於此书，亦可知其术之精矣。谨据《永乐大典》所载，裒而辑之，依《宋志》旧目厘为二卷，俾不至无传於后焉。